Էդուարդ Բաղդասարյան (երգիչ)

Էդուարդ Սերգեյի Բաղդասարյան (), հայ օպերային երգիչ, տենոր։ ՀԽՍՀ վաստակավոր արտիստ։

Կենսագրություն 
Էդուարդ Բաղդասարյանը ծնվել է Թուրքմենիայի Մարի քաղաքում։ 1931 թվականին ընտանիքը տեղափոխվել է Բաքու։ 1941 թվականին աշխատել է որպես կենցաղային տեխնիկայի վերանորոգման մասնագետ, հետպատերազմյան շրջանում՝ որպես բեռնատարի վարորդ։ Երաժշտական կրթություն ստացել է 19 տարեկան հասակում Բաքվի կոնսերվատորիային կից դպրոցում (Սուսաննա Միքայելյանի դասարան), 1949 թվականին սովորել է Բաքվի կոնսերվատորիայում։ 1954 թվականից եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մենակատար, 1968 թվականին՝ Հայաստանի պետական ֆիլհարմոնիայի մենակատար։ Համերգներով հանդես է եկել Խորհրդային Միությունում և արտասահմանյան այլ երկրներում։

Ստեղծագործական ուղի 
Առաջին ելույթը կայացել է դպրոցական տարիներին։ Տրիկե դերերգով հանդես է եկել կոնսերվատորիայի բեմականացրած «Եվգենի Օնեգին» օպերայում։ Բացի օպերային կատարումներից հանդես է եկել Ադրբեջանի էստրադային նվագախմբի, Հայաստանի սիմֆոնիկ նվագախմբի հետ Միքայել Մալունցյանի ղեկավարությամբ, Արտեմի Այվազյանի ղեկավարած նվագախմբում, հայկական ռադիոյում հանդես է եկել էստրադային հնգյակի հետ (Անդրանիկ Պողոսյան - կլարնետ, Ալեքսանդր Շահբազով - կիթառ, Դավիթ Զաքարյան - ակորդեոն, Նապոլեոն Կյուրկչյան - կոնտրաբաս, Կոնստանդին Օրբելյան - դաշնամուր)։ Երգացանկում ընդգրկված են եղել Առնո Բաբաջանյանի, Արտեմի Այվազյանի, Ալեքսանդր Աճեմյանի, Էդուարդ Աբրահամյանի, Էդուարդ Բաղդասարյանի ստեղծագործություններից, ինչպես նաև արիաներ, հայկական ժողովրդական երգեր։

Օպերաներ 
 «Եվգենի Օնեգին» Պյոտր Չայկովսկի - Լենսկի
 «Ռիգոլետտո» Ջուզեպպե Վերդի - կոմս
 «Ֆաուստ» Շառլ Գունո - Ֆաուստ
 «Տրավիատա» Ջուզեպպե Վերդի - Ալֆրեդ
 «Դավիթ Բեկ» Արմեն Տիգրանյան -երիտասարդ զինվորական

Ֆիլմեր 
 «Ծերունին և ծովը», 1981,	
 «Թույն գնեք», 1997,
 Passeurs de rêves, 2000:

Պարգևներ 
 Վոկալիստների 4-րդ համաշխարհային փառատոնի արծաթե մեդալ (Մոսկվա, 1957)
 ՀԽՍՀ վաստակավոր արտիստ

Ընտանիք 
 Դուստր՝ Մարգարիտա (1958)

Ծանոթագրություններ

Արտաքին հղումներ 
 Ռադիոէսսե «Ռուսական ռոմանսը վեհաշար» (Էդուարդ Բաղդասարյանի կատարումներից)
 
 
 
 
 

Հայ օպերային երգիչներ
ՀԽՍՀ վաստակավոր արտիստներ
20-րդ դարի օպերային երգիչներ
Խորհրդային օպերային երգիչներ և երգչուհիներ
Բաքվի երաժշտական ակադեմիայի շրջանավարտներ